da da da da nb da nb hu en da en da da da da en nl da da en en nl sv en da da da en en nl en en en de en nl en nl nl da en da en nn nl nb nb nl de en da en da en en da hu en en da da fr da da en en da da da da da da da sv nb da da da da da da da da da da sv da da da da da da da da da es es es da en da en da da da de nb da en sv en nb da en sv de nb da en sv da da da ro da da da en da nn da fi en sv da en da da da da en en en da da en en da lt en en en en en en en en en
Print on Demand – en test og en sammenligning – Spil og spilopper
en blog om at være nørd
Te Shadow Man [Toronto By Night 2] januar 7, 2019
De 2 Borge [Oprør i Mutiara Gondok 12] december 9, 2018
One fateful night [Toronto By Night 1] oktober 20, 2018
Stormen før stormen [Oprør i Mutiara Gondok 11] oktober 18, 2018
Session 0 [Toronto by Night] oktober 16, 2018
Leder du efter noget bestemt?
Jeg er også på Instagram
No Instagram images were found.
Like ‘Spil og Spilopper’ på Facebook
Print on Demand – en test og en sammenligning
På den amerikanske hjemmeside DrivethruRPG, kan man bestille rollespilsbøger, der bliver printet direkte til dig – det såkaldte Print on Demand (PoD) system. En af fordelene ved PoD for forbrugeren er, at du (udover nye Indie-udvidelser) kan købe friske tryk af bøger, der egentlig ikke er i produktion mere. Det kan for eksempel være bøger fra en gammel udgave af Shadowrun, eller (endnu mere relevant for mig) gamle Vampire-bøger: Te masquerade-bøger.
Jeg snakker ofte med andre rollespillere, der også har hørt om muligheden for PoD, men har ikke mødt nogen, der har taget springet og rent faktisk brugt servicen. Derfor har jeg – i rent videnskabelig interesse, naturligvis – købt en PoD bog. Dette er mine resultater.
Jeg valgte Vampire-bogen “Guide to te Anarchs” som min test. Det gjorde jeg fordi jeg har de to andre “Guide to te…” Bøger, nemlig Sabbath og Camarilla. Begge disse bøger er i fin stand, og giver mig derfor et godt sammenligning grundlag med den nye bog, jeg har bestilt. Jeg vil slå ned på nogle helt specifikke punkter herunder, nemlig Pris, Udseende og Kvalitet.
Tid til at se nærmere på PoD
Til at starte med kan jeg nævne, at jeg bestilte bogen den 30. juli. Den blev afsendt den 5. august og blev modtaget 25. august. Den fysiske pakke er med britisk  afsenderadresse, men hollandsk porto. Den er under alle omstændigheder trykt i Europa, og derfor undgår man toldbøvl og Post Danmarks horrible 160 kr. i gebyr for at importere bogen.
Bogen kostede ca. 170 kr. (omregnet fra dollars), med 75 kr. til levering. Til sammenligning kostede den billigste brugte kopi jeg kunne finde online (via Amazon i England) ca. 188 kr., med ca. 45 kr. til levering – altså nogenlunde samme pris i sidste ende. Dog vil jeg sige, at 45 kr. I levering er billigere end jeg normalt ser det på brugte rollespilsbøger fra Amazon.
En anden ting at notere sig selv her, er at den brugte bog er netop det – brugt. I beskrivelsen af den kopi, jeg så på, noterer sælger: “A good reading copy. May contain markings or be a withdrawn library copy.” Det får du med sikkerhed ikke i den sprit nye kopi.
Vinder: med en besparelse på 12 kr. samlet, skulle man umiddelbart tro, at den brugte bog vinder en kneben sejr på prisen. Det kræver dog, atman kan se bort fra de mulige håndskrevne notater i den brugte bog og den almindelige slitage. Her vil jeg mene, at 12 kr. er godt givet ud, for at få en helt ny bog… Sejren går til PoD.
Katten har godkendt bogen – det er klart hans bog, og ikke min, ifølge ham.
Bogen er ganske fin og ligner mine originaler ganske fint – omend den er en smugle større – mere om det om lidt. Det her er et af de tilfælde, hvor billeder siger mere end tusinde ord, så jeg vil bruge nogle billeder her.
Farverne på ydersiden matcher meget godt mine gamle bøger, omend den nye måske er en tand lysere. Min gamle bog har et lag gennemsigtigt bogomslag på, hvilket kan forklare forskellen. UPDATE:  Thomas fra Facebook-gruppen Rollespil.info oplyser: “Jeg har både Anarch og Sabbat boken originalt hjemme og kan informere om at sabbat boken er mørkere der også”
Begge bøger står her på samme overflade. Den bagerste (PoD-bogen) er en smule større (ca. 6-7mm) end de gamle bøger. Det er der også en ganske naturlig forklaring på…
…PoD-bogen har nemlig en smal, hvid kant om alle sider. Det ses kun på sider, der har illustrationer. I Vampire-bøgerne er baggrundsfarven hvid på de fleste sider, og derfor ses kanten ikke. UPDATE: Kjetil fra Facebook-gruppen Rollespil.info fortæller, at det kun er gamle sort/hvid bøger, der har denne kant. Nyere farvebøger har tryk helt til kanten af siden.
Bogen her laves kun i sort/hvid, så jeg kan ikke vurdere på farverne i PoD-bøgerne. Det er imidlertid et tydelig tryk af den sorte farve, der er i bogen.
Vinder: Det bliver en lille sejr til de originale bøger ud fra printet i sig selv – den hvide kant, der er om enkelte af siderne går mig en smule på. Sejren til de originale bøger bliver større, hvis du i forvejen har en eller flere af de gamle tryk stående på hylden, og bliver irriteret over bøger, som ikke har samme størrelse.
Det første jeg lod mærke til, da jeg åbnede bogen og bladrede lidt rundt i den, var at papirkvaliteten er en smule tarvelig. Det føles nærmest som om, at der er brugt almindeligt printer papir til trykket.
Bogens hårde omslag har jeg intet at udsætte på, selvom jeg modtog en bog, der havde fået et pres i det ene hjørne – det er mere indpakningen og postvæsenet behandling, jeg har noget at udsætte på.
Vampire-bøger er – ligesom andre bøger fra udgiveren White Wolf – kendt for at gå i stykkee i ryggen. Bogryggen på PoD-bogen er lavet på en anden måde, end de gamle, jeg har stående. Den virker umiddelbart mere holdbar, men det er trods alt kun tiden, der kan vise det.
Vinder: Det er et tæt løb her. Let tarvelig papirkvalitet kontra holdbar bogryg. I sidste ende er det kun tiden der kan afgøre den her, men min umiddelbare vurdering er, at de to bøger i sidste ende er af samme kvalitet, med hver sin styrke. Den ender altså uafgjort.
En anbefaling – dog med forbehold
I sidste ende, må jeg sige at jeg overordnet er tilfreds med PoD-servicen fra DrivethruRPG – omend jeg ikke vil anbefale den uden forbehold. I hvert fald ikke til folk, der leder efter en specifik bog til deres samling af et udgået rollespil. Jeg har altså ikke armene oppe over hovedet i en ren glædesrus.
De små forskelle fra de gamle bøger i min samling, gør PoD-løsningen til noget, der kommer til at genere mit øje en lille smule. I daglig brug gør det jo ingen forskel, men som de står på hylden er den lille forskel alligevel synlig. Når det så er sagt, er løsningen optimal for folk, der ikke er så anale som jeg selv har en tendens til at være.
Hvis du jagter en specifik bog, fra en rollespilsserie, og den bog er tilgængelig som Print on Demand, er løsningen klart det værd. Specielt hvis den bog, du jagter, er svær (eller dyr) at finde på det brugte marked. Hvis bogen er let at finde i god stand, og ellers er væsentligt billigere end den pris, PoD-løsningen tilbyder, er det lige så god en løsning.
Kort og godt: PoD virker, det har en rimelig pris, og det færdige produkt er helt sikkert pengene værd. Og hvis den bog, du køber, ikke er et genoptryk har jeg absolut ingen kvaler med at anbefale PoD.
Synes godt om dette:
Bare en glad nørd Vis alle indlæg fra brichs
Udgivet i august 25, 2015august 26, 2015Forfatter brichsKategorier Rollespil
5 kommentarer til “Print on Demand – en test og en sammenligning”
august 26, 2015 kl. 9:26 am
Tak for anmeldelsen. Hvis det ikke var fordi jeg er meget glad for pdf’er, så ville jeg overveje denne løsning.
august 26, 2015 kl. 9:34 am
Der er vi så forskellige – når jeg sidder ved bordet foretrækker jeg helt klart fysiske bøger. JEg bruger stort set kun .pdf’er som opslagsværk udenfor sessions.
august 27, 2015 kl. 7:57 am
Jeg bruger faktisk også pdf’er på ipad’en i spil. Det virker ok, men jeg har også kun prøvet ift. en monstermanual og jeg blader ikke så meget rundt i den.
Pingback: Crowdfund status – forår 2016 – Spil og spilopper
Pingback: Status på kickstartere og efterårets rollespilserhvervelser | Stemmen fra ådalen – en blog om rollespil og historie
Skriv et svar Annuller svar
Skriv din kommentar her...
Udfyld dine oplysninger nedenfor eller klik på et ikon for at logge ind:
E-mail (påkrævet) (Adresse vises aldrig offentligt)
Du kommenterer med din WordPress.com konto. ( Log Out /  Skift )
Du kommenterer med din Twitter konto. ( Log Out /  Skift )
Du kommenterer med din Facebook konto. ( Log Out /  Skift )
Giv mig besked om nye kommentarer via e-mail.
Giv mig besked om nye indlæg via e-mail.
Forrige Forrige indlæg: Dread [Indie RPG]
Næste Næste indlæg: Urban Explorers [Oneshot]
Skab en gratis hjemmeside eller blog på WordPress.com.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Slut dig til de 280, der følger denne blog
Already have a WordPress.com account? Log in now.